ইউএস ওপেনের রাজা-রানী ঠিক হয়ে গেছে দু'দিন আগেই। কিন্তু এখনও সেখানে সেরেনার একটি অভিযোগ দিয়ে চলছে তর্ক-বিতর্ক। সেদিন ফাইনাল চলাকালে চেয়ার আম্পায়ারকে 'চোর ও মিথ্যাবাদী' বলে শোরগোল ফেলে দিয়েছিলেন সেরেনা উইলিয়ামস। শুধু সেখানেই থেমে থাকেননি টেনিস কোর্টে নারীদের সঙ্গে বৈষম্যমূলক আচরণ করা হয় বলেও দাবি করেছেন। 'পুরুষদের বিপক্ষে কখনও এসব করতে পারেন না। কারণ ওরা আপনাকে চোর বলে।' আম্পায়ারকে বলা সেরেনার এই মন্তব্যের সঙ্গে একমত নন ইউএস ওপেনের চ্যাম্পিয়ন জকোভিচ। 'লিঙ্গবৈষ্যম্য বলে এই ঘটনার সাধারণীকরণ ঠিক নয় বলেই আমি মনে করি। আমি সেরেনাকে পছন্দ করি। সেদিন যা হয়েছে তা আমি বুঝতে পারছি। একজন চেয়ার আম্পায়ারের পক্ষে এই পরিস্থিতি সামলানো খুব কঠিন ছিল। খুবই আবেগপূর্ণ ছিল পরিস্থিতি। তবে, আমার মনে হয়েছে, চেয়ার আম্পায়ার হয়তো সেরেনাকে ওর ধৈর্যের শেষ সীমায় পৌঁছে দিয়েছিলেন।